ગાલવ માધવીને લઇ ઇક્ષ્વાકુ નૃપતિશિરોમણિ હર્યશ્વ પાસે અયોધ્યામાં જાય છે. હર્યશ્વ માધવીને જોઇને વિહ્ વળ બને છે.પણ એની પાસે માત્ર બસો જ અશ્વ છે. એટલે એ કહે છે કે આ કન્યા મને આપો. એનાથી માત્ર હું એક જ સંતાન પ્રાપ્ત કરીશ અને પછી કન્યા તમને સોંપી દઇશ. મૂંઝાતા ઋષિને કન્યા કહે છે : ‘મુનિ, મને એક મહાત્માએ વરદાન આપ્યું છે કે પ્રત્યેક પ્રસવની બદ તું કન્યા બની જઇશ. અને મને માત્ર ચાર જ પુત્રો થવાના છે.એટલે ચાર રાજાઓ પાસેથી બસો બસો અશ્વ લઇને મને સોંપજો.’